recursal/Fanatic-Fandom huggingface dataset:
बाबा नीब करौरी आश्रम

नीब करौरी आश्रम वृन्दावन (मथुरा) में अटल्ला चुंगी के पास परिक्रमा मार्ग पर स्थित है। इस आश्रम में नीम करौली बाबा (नीब करौरी बाबा), जिनकी गणना बीसवीं शताब्दी के महान संतों में होती है, ने 10 सितम्बर 1972 को समाधि ली थी। इस आश्रम के मुख्य द्वार पर हनुमान जी का सुन्दर मंदिर बना हुआ है और इसी मंदिर के बायीं ओर श्री राम जी, सीता माता और श्री लक्ष्मण जी का एक मंदिर है, जहाँ प्रतिदिन नियमित पूजा-अर्चना होती है।

नीब करौरी बाबा का जन्म ग्राम अकबरपुर, जिला फ़िरोज़ाबाद, उत्तर प्रदेश में हुआ। जन्म तिथि के बारे में अभी तक प्रामाणिक जानकारी उपलब्ध नहीं है। कहा जाता है कि बाबा बालकाल से ही हनुमान जी के अनन्य भक्त थे। परम सत्य की खोज में उन्होंने बालकाल में ही अपना घर-वार छोड़ दिया। घर छोड़ने के लगभग 10 वर्ष बाद उनकी भैंट उनके पिता से हुई। पिता ने आज्ञा दी कि घर लौट चलो। अपने पिता की आज्ञा का पालन करते हुए वह घर वापस आये और विवाह-सूत्र में बंध गए। कालान्तर में उनके दो पुत्र तथा एक पुत्री उत्पन्न हुए। गृहस्थ जीवन के दौरान वह सदैव सांस्कृतिक एवं आध्यत्मिक कार्यों में ही संलग्न रहे।

1962 के आस-पास की बात है। बाबा का वैराग्य जागृत हो गया। वह अपने साथी साधु-संतों के साथ कैंची गाँव, जोकि भुवाली, नैनीताल से लगभग 7 कि.मी. की दूरी पर भुवालीगाड के बायीं ओर स्थित है, आये और वहाँ अपने सीमित साधनों से एक चबूतरा बनवाया। इस चबूतरे पर अपने साथी-भक्तों के साथ बाबा ने हवन किया।कालांतर में हनुमान जी के मंदिर की स्थापना की और इस प्रकार विश्व-प्रसिद्ध कैंची धाम प्रकाश में आया। कैंची धाम में प्रतिवर्ष 15 जून को वार्षिक समारोह मानाने की प्रथा है।

बाबा ने अपने जीवन-काल में देश-विदेश में लगभग कई हनुमान मंदिर बनवाए। टैक्सास (अमेरिका) में उनके द्वारा निर्मित हनुमान मंदिर जग-प्रसिद्द है।1960 के दशक में अंतर्राष्ट्रीय पहचान पाने वाले नीम करौली बाबा के एक अमरीकी भक्त रामदास ने उनके व्यक्तित्व एवं कृतित्व पर बहुत ही प्रेरणाप्रद पुस्तक लिखी।

— अवनीश सिंह चौहान

## बाह्य सूत्र

* नीब करौरी बाबा डॉट ऑर्ग
* मैक्सिको में नीब करौरी बाबा आश्रम
पूर्णिमा वर्मन

**पूर्णिमा वर्मन** (जन्म 27 जून 1955 को पीलीभीत, उत्तर प्रदेश, भारत में) का नाम वेब पर हिंदी की स्थापना करने वालों में अग्रगण्य है। वे साहित्य, संगीत, कला और नाटक आदि अनेक सांस्कृतिक विधाओं में सक्रिय हैं। संप्रति वे अभिव्यक्ति विश्वम नामक सांस्कृतिक संस्थान की प्रमुख एवं **अभिव्यक्ति** एवं **अनुभूति** पत्रिकाओं की संपादक के रूप में कार्यरत हैं।

## कार्यक्षेत्र

उन्होंने हिन्दी गीत और नवगीत के क्षेत्र में **नवगीत विकी**, **नवगीत की पाठशाला** और **अनुभूति** के माध्यम से उल्लेखनीय कार्य किया है।

## भक्तकोश में प्रकाशन

**गीत**

* माया में मन
* हर हर गंगे

**लेख**

* दीप ज्योति नमस्तुते!

## बाह्य सूत्र

* विकीपीडिया में पूर्णिमा वर्मन
* पूर्वाभास में पूर्णिमा वर्मन
* चोेंच में आकाश : नवगीत होने का अर्थ — वीरेन्द्र आस्तिक
तजौ मन, हरि-बिमुखनि को सँग

तजौ मन, हरि-बिमुखनि कौ सँग।

जिनकैं सँग कुमति उपजति है, परत भजन में भंग।

कहा होत पय पान कराऐं, बिष नही तजत भुजंग।

कागहिं कहा कपूर चुगाऐं, स्वान न्हवाऐं गंग।

खर कौं कहा अरगजा-लेपन, मरकट भूषण अंग।

गज कौं कहा सरित अन्हवाऐं, बहुरि धरै वह ढंग।

पाहन पतित बान नहिं बेधत, रीतौ करत निषंग।

सूरदास कारी कामरि पै, चढ़त न दूजौ रंग।।
संदेसौ दैवकी सौं कहियौ

संदेसौ दैवकी सौं कहियौ।

हौं तौ धाय तिहारे सुत की, दया करति नित रहियौ।

जदपि टेव तुम जानतिं उनकी, तऊ मोहिं कहि आवे।

प्रात होत मेरे लाल लड़ैतैं, माखन-रोटी भावै।

तेल उबटनौ अरु तातो जल, ताहि देख भजि जाते।

जोइ-जोइ माँगत सोइ-सोइ देती, क्रम-क्रम करि कै न्हाते।

सूर पथिक सुनि मोहिं रैनि दिन, बढ़्यौ रहत उर सोच।

मेरो अलक लड़ैतो मोहन, ह्वै है करत सँकोच।।
हर हर गंगे

नैया डोले

बगुले बोले

हर हर गंगे, हर गंगे!

बजी घंटियाँ, हुई आरती

सुबह हो गई काशी में

नई-नई हलचल हो आई

गाय गली संन्यासी में

गुमटी खोले

दूध उड़ेले

हर हर गंगे, हर गंगे!

हलवाई की खुली दुकानें

चाय चली कुल्हड़ वाली

अखबारों के पन्ने खोले

बहस जमी हुल्लड़ वाली

गरम चाय के

हंडे खौले

हर हर गंगे, हर गंगे!

उजली गंगा, धुली सीढ़ियाँ

चंचल लहरें, शांत किनारे

धीरे-धीरे भक्त उतरते

धूप दीप नैवेद्य सम्हारे

दर्शन कर लो

पंडे बोले

हर हर गंगे, हर गंगे!
गुरु पूर्णिमा

आषाढ़ मास (जून-जुलाई) की पूर्णिमा को गुरु पूर्णिमा कहते हैं। इस दिन गुरु पूजा का विधान है। गुरु पूर्णिमा वर्षा ऋतु के आरंभ में आती है। इस दिन से चार महीने तक परिव्राजक साधु-संत एक ही स्थान पर रहकर ज्ञान की गंगा बहाते हैं। ये चार महीने मौसम की दृष्टि से सर्वश्रेष्ठ होते हैं। न अधिक गर्मी और न अधिक सर्दी। इसलिए अध्ययन के लिए उपयुक्त माने गए हैं। जैसे सूर्य के ताप से तप्त भूमि को वर्षा से शीतलता एवं फसल पैदा करने की शक्ति मिलती है, ऐसे ही गुरुचरण में उपस्थित साधकों को ज्ञान, शांति, भक्ति और योग शक्ति प्राप्त करने की शक्ति मिलती है।

यह दिन महाभारत के रचयिता श्री कृष्ण द्वैपायन व्यास जी का जन्मदिन भी है। वे संस्कृत के प्रकांड विद्वान थे और उन्होंने चारों वेदों की भी रचना की थी। इस कारण उनका एक नाम वेद व्यास भी है। उन्हें आदिगुरु कहा जाता है और उनके सम्मान में गुरु पूर्णिमा को व्यास पूर्णिमा नाम से भी जाना जाता है। भक्तिकाल के संत घीसादास का भी जन्म इसी दिन हुआ था वे कबीरदास के शिष्य थे।

शास्त्रों में 'गु' का अर्थ बताया गया है— अंधकार या अज्ञान और 'रु' का अर्थ किया गया है— उसका निरोधक। गुरु को गुरु इसलिए कहा जाता है कि वह अज्ञान तिमिर का ज्ञानांजन-शलाका से निवारण कर देता है; अर्थात अंधकार को हटाकर प्रकाश की ओर ले जाने वाले को 'गुरु' कहा जाता है। गुरु तथा देवता में समानता के लिए एक श्लोक में कहा गया है कि जैसी भक्ति की आवश्यकता देवता के लिए है वैसी ही गुरु के लिए भी। बल्कि सद्गुरु की कृपा से ईश्वर का साक्षात्कार भी संभव है। गुरु की कृपा के अभाव में कुछ भी संभव नहीं है।

भारत भर में गुरु पूर्णिमा का पर्व बड़ी श्रद्धा व धूमधाम से मनाया जाता है। प्राचीन काल में जब विद्यार्थी गुरु के आश्रम में निःशुल्क शिक्षा ग्रहण करता था, तो इसी दिन श्रद्धा भाव से प्रेरित होकर अपने गुरु का पूजन करके उन्हें अपनी शक्ति सामर्थ्यानुसार दक्षिणा देकर कृतकृत्य होता था। आज भी इसका महत्व कम नहीं हुआ है। पारंपरिक रूप से शिक्षा देने वाले विद्यालयों में, साहित्य, संगीत और कला के विद्यार्थियों में आज भी यह दिन गुरू को सम्मानित करने का होता है। मंदिरों में पूजा होती है, पवित्र नदियों में स्नान होते हैं, जगह जगह भंडारे होते हैं और मेले लगते हैं।
हमारे प्रभु, औगुन चित न धरौ

हमारे प्रभु, औगुन चित न धरौ।

समदरसी है नाम तुहारौ, सोई पार करौ।

इक लोहा पूजा मैं राखत, इक घर बधिक परौ।

सो दुबिधा पारस नहिं जानत, कंचन करत खरौ।

इक नदिया इक नार कहावत, मैलौ नीर भरौ।

जब मिलि गए तब एक-वरन ह्वै, सुरसरि नाम परौ।

तन माया, ज्यौं ब्रह्म कहावत, सूर सु मिलि बिगरौ।

कै इनकौ निरधार कीजियै, कै प्रन जात टरौ।।
जा दिन मन पंछी उड़ि जैहैं

जा दिन मन पंछी उड़ि जैहैं।

ता दिन तेरे तन-तरुवर के सबै पात झरि जैहैं।

या देही कौ गरब न करियै, स्‍यार-काग-गिध खैहैं।

तीननि मैं तन कृमि, कै बिष्‍टा, कै ह्वै खाक उड़ैहैं।

कहँ वह नीर, कहाँ वह सोभा, कहँ रँग-रूप दिखैहैं।

जिन लोगनि सौं नेह करत है, तेई देखि घिनैहैं।

घर के कहत सबारे काढ़ौ, भूत होइ धरि खै‍हैं।

जिन पुत्रनिहिं बहुत प्रतिपाल्‍यौ, देवी-देव मनैहैं।

तेई लै खोपरी बाँस दै, सीस फोरि बिखरैहैं।

अजहूँ मूढ़ करौ सतसंगति, संतनि मैं कछु पैहैं।

नर-बपु धारि नाहिं जन हरि कौं, जम की मार सो खैहैं।

सूरदास भगवंत-भजन बिनु बृथा सु जनम गँवैहैं।
गूढ़ रहस्यों वाला तन

यह जो हमको मिला हुआ है,

गूढ़ रहस्यों वाला तन है

साढे़ तीन हाथ की काया

है जिसमें ब्रह्माण्ड समाया

शास्त्र, सन्त, रिषियों-मुनियों ने

है इसकी महिमा को गाया

जड़ तत्वों से बना हुआ, पर

संचालित करता चेतन है

शिव जी का कैलाश इसी में

अवध, राम का वास इसी में

राधा और गोपियों के सँग

कृष्ण रचाते रास इसी में

महाज्ञान का चित्रकूट है,

चरम भक्ति का वृन्दावन है

इस शरीर के हम मुखिया हैं

युक्तानन्द परम सुखिया हैं

पर मन के चक्कर में पड़कर

बना लिया खुद को दुखिया है

जिसको जिगरी दोस्त बनाया

सबसे बड़ा वही दुश्मन है

धुर आवारा बेमुक़ाम है

प्रतिक्षण दौड़े यही काम है

बादशाह ख़ुद को ही समझे,

किन्तु इन्द्रियों का गुलाम है

हम निर्बन्ध-शाश्वत अक्षत

पर, मन के कारण बन्धन है

है प्रयाग अपने ही अन्दर,

तीन नदी बहती हैं सुन्दर

अगर कहीं संगम हो जाये

सुरति धार बन मिले समन्दर

गंगा इड़ा, पिंगला जमुना

सरस्वती नदिया सुष्मन है।
दर्शन

दर्शन शब्द का अर्थ होता है— देखना। यदि मनुष्य दर्शन को समझता है या समझना चाहता है, तो वह अपने आप से कई प्रकार के दार्शनिक प्रश्न करता है— जीवन क्या है? जीवन का उदेश्य क्या है? इस संसार की प्रकृति क्या है? व्यक्ति इस संसार में क्यों आया है? ईश्वर का स्वरुप क्या है? मृत्यु क्या है? आनंद क्या है? परमानंद क्या है? मोक्ष क्या है? आदि। इस पृष्ठ पर जीवन-दर्शन एवं धर्म-दर्शन से सम्बंधित लेखों की सूची बनायी जा रही है:—

* गुरु ही ब्रह्मा, विष्णु और महेश्वर हैं

* हार के आगे ही जीत है
कला

कला, संस्कृति की वाहिका है। भारतीय संस्कृति एवं अध्यात्म के विविध आयामों में व्याप्त मानवीय एवं रसात्मक तत्व उसके कला-रूपों में प्रकट हुए हैं। कला का प्राण रसात्मकता है— रस, आनन्द या आस्वाद्य मनुष्य को स्थूल से सूक्ष्म या चेतनस्वरुप तक एकरूप कर देता है।

## बाह्य सूत्र

(**यह एक आधार लेख है। कृपया इसे बढ़ाकर भक्त कोश को समृद्ध करें।**)
तीन प्रकार के मनुष्य

इस संसार में तीन प्रकार के मनुष्य होते हैं— एक होते हैं अर्थ शासित, दूसरे होते हैं दण्ड शासित और तीसरे होते हैं शास्त्र शासित।

अर्थ शासित वह लोग हैं, जिन्हें पैसा देकर कुछ भी करवाया जा सकता है। ऐसे लोग धन के लिये गलत से गलत कार्य भी करने में संकोच नहीं करते हैं। और तो और वे धन के लिये सारे संबंधो को समाप्त करने में भी देरी नही करते हैं।

दूसरे प्रकार के दण्ड शासित लोग होते हैं, जिन्हें धमकाकर या डराकर गलत कार्य करा लिया जाता है। वे कई बार मजबूरी में या भयवश न चाहते हुये भी यह सब करते हैं।

तीसरे प्रकार के वे लोग होते है, जिन्हें शास्त्र शासित कहा जाता है। वे सर्वोच्च श्रेणी के व्यक्ति कहे जा सकते हैं। इनकों केवल और केवल शास्त्र से ही समझाया जा सकता है— इन्हें समझाने का अन्य कोई उपाय नहीं होता है। लोभ, डर या धमकियों से वे उग्र तो हो सकते हैं, पर गलत कार्य नहीं कर सकते। प्रायः ऐसे लोग कम होते हैं। किन्तु, होते अवश्य हैं। वे अपने प्राण त्यागने में भी संकोच नही करते (अर्थात प्राणों का उन्हें मोह नहीं होता हैं)। अतः स्थिति देखकर ही ऐसे मनुष्यों से व्यवहार करना चाहिये।

एक बात और— इन सभी प्रकार के मनुष्यों को एक दृष्टि से नहीं देखना चाहिये। ऐसा करने पर कभी-कभी भयावह स्थिति भी उत्पन्न हो सकती है।
प्रहलाद

विष्णुपुराण की एक कथा के अनुसार जिस समय असुर संस्कृति शक्तिशाली हो रही थी, उस समय असुर कुल में प्रहलाद नामक एक अद्भुत बालक का जन्म हुआ। उनके पिता असुर राज हिरण्यकश्यप (तथा माँ कयाधु) देवताओं से वरदान प्राप्त करके निरंकुश हो गए। उसका आदेश था कि उसके राज्य में कोई विष्णु की पूजा नही करेगा। परंतु, प्रहलाद विष्णु भक्त थे और ईश्वर में उनकी अटूट आस्था थी। इस पर क्रोधित होकर हिरण्यकश्यप ने उन्हें मृत्यु दंड दिया।

हिरण्यकश्यप की बहन होलिका, जिसको आग से न मरने का वर था, प्रहलाद को लेकर अग्नि में बैठ गई, परंतु ईश्वर की कृपा से भक्त प्रहलाद को कुछ न हुआ और वह स्वयं भस्म हो गई। अगले दिन भगवान विष्णु ने नरसिंह अवतार लेकर हिरण्यकश्यप को मार दिया और सृष्टि को उसके अत्याचारों से मुक्ति प्रदान की। इस ही अवसर को याद कर होली मनाई जाती है।

## बाह्य सूत्र

 (**यह एक आधार लेख है। कृपया इसे बढ़ाकर भक्त कोश को समृद्ध करें।**)
हम भक्तनि के भक्त हमारे

हम भक्तनि के भक्त हमारे।

सुनि अर्जुन परतिग्या मेरी, यह ब्रत टरत न टारे।

भक्तनि काज लाज जिय धरि कै, पाइ पियादे धाऊँ।

जहँ जहँ पीर परै भक्तनि कौं, तहँ तहँ जाइ छुड़ाऊँ।

जो भक्तनि सौं बैर करत है, सो निज बैरी मेरौ।

देखि बिचारि भक्त हित कारन, हौं हाँकत रथ तेरौ।

जीतें जीति भक्त अपनै के, हारैं हारि बिचारौं।

सूरदास सुनि भक्त बिरोधी, चक्र सुदरसन जारौं।।
हम तथागत होते

काश कि हम अनपढ़ ही होते

नयन किसी के ख़त होते

फिर शब्दों की उँगली पकड़े

हम अर्थों-अर्थों चलते

अन्तहीन कौतूहल जीते

अन्तहीन विस्मय रहते

मर्म बना रहता ज्यों का त्यों

हम ही मर्माहत होते

माना छल-शब्दों के पीछे-पीछे

दूर निकल जाते

हम आकाशी पंछी जैसे

अंततः धरा पर आते

लता-बन्ध-से बँध-बँध जाते

गूँगे का शरबत होते

जीवन कोई गणित नहीं

जिसका सबकुछ हो नपा तुला

भटके-भटके पाँवों से ही

हर मंज़िल का द्वार खुला

जाने किसकी मर्जी से हम

कुछ यों कि तथागत होते
संतोष कुमार सिंह

जाने-माने साहित्यकार श्री सन्तोष कुमार सिंह का जन्म हाथरस जनपद (उ प्र) के गाँव ततारपुर में 8 जून 1951 को हुआ। इंडियन ऑयल कारपोरेशन लि., मथुरा में उत्पादन अभियन्ता पद से सेवानिवृत्ति के बाद अब संतोष जी स्वतंत्र लेखन कर रहे हैं।

## कार्यक्षेत्र

संतोष जी गीत, कहानी, गजल, बाल कहानी, बाल गीत, हाइकु, हास्य-व्यंग्य आदि विधाओं में सक्रिय हैं। इनकी रचनाओं का देश-भर की कई पत्र-पत्रिकाओं में प्रकाशन एवं आकाशवाणी, मथुरा, नियो टीवी, मथुरा, जैन टीवी एवं साधना टीवी, दिल्ली से प्रसारण हो चुका है।
वृन्दावन बलिहारी

वृन्दावन मन-भावन जिसकी

महिमा अद्भुत न्यारी है

घर-घर तुलसी सेवा हरि की

माखन, मिश्री, दूध, दही

प्रेम-मगन वृंदावनवासी,

माधौ, मुरली, राग, मही

गऊ, घाट, वट, वृक्ष, लताएँ,

पावन यमुना प्यारी है।

ऋषी-मुनी, त्यागी, सन्यासी

माथ बिरज-रज धरते हैं

भक्ति-भाव में डूब यहाँ वे

राधे-राधे करते हैं

नाम, जाप, तप, दान, धर्म पर

वृन्दावन बलिहारी है।
Trochu

In-game portrait of Trochu

**Trochu** is an unrecruitable French Infantry General.

## Description

French military leader and politician. He launched a coup after the French army had a disastrous defeat in the Franco-Prussian War, established the 3rd Republic of France, and set up a government.

## Information

* Trochu's given stats are from the 1861 Conquest; they may be different in his other appearances.
Nicholas I

In-game portrait of Nicholas I

**Nicholas I** is a Montenegrin Infantry General that can be obtained by completing the Montenegrin Campaign stage in the Dual Monarchy Campaign; in addition, he also serves as the leader of Montenegro in the 1865, 1914 and 1917 Conquests.

## Description

Under the rule of Nicholas I, Montenegro made great progress in education, economy and military.
प्रहलाद सिंह चौहान

**प्रहलाद सिंह चौहान** (जन्म: 10 जुलाई 1951) एक सहज सद-गृहस्थ, भक्त और तत्वज्ञानी हैं। वह एक उच्च-कोटि के साधक एवं आनंदमार्गी हैं। उनके चाहने वाले उन्हें 'प्रेम, सहिष्णुता, सादगी, करुणा, दया, सेवाभाव और आनंद की प्रतिमूर्ति' कहकर सम्बोधित करते हैं।

## कार्यक्षेत्र

भारतीय दर्शन एवं अध्यात्म की वाचिक परंपरा के विचारक एवं प्रवक्ता के रूप में जन-जागृति अभियान में लगे हुए हैं।

## वीडियो

* प्रथम
* द्वितीय
* तृतीय
* चतुर्थ
* पंचम

## बाह्य सूत्र

* पूर्वाभास में प्रहलाद सिंह चौहान
* मेरे आदर्श मेरे पिता - अवनीश सिंह चौहान
* संस्मरण : लिखना तो बहाना है - ​अवनीश सिंह चौहान
आचार्य

आचार्य के कई अर्थ हो सकते हैं— गुरु, उपाध्याय, शिक्षक, विद्वान्, पुरोहित, ज्ञानी या पंडित। आचार्य वह है जो न केवल स्वयं आचारशास्त्रों के अर्थ तथा बुद्धि का आचयन (ग्रहण) करता है, बल्कि अपने विद्यार्थी से भी ऐसा आचयन (ग्रहण) करा लेता है। इस पृष्ठ पर भक्त-आचार्यों की सूची बनायी जा रही है:—

* अवधूत शिवानंद
* अवधेशानन्द गिरी

* ओशो

* श्रीश्री रविशंकर

* श्रीराम शर्मा आचार्य

* श्री श्री आनंदमूर्ति
* कृष्ण चंद्र शास्त्री
* चिदानंद सरस्वती
* चिन्मयानंद बापू
* जग्गी वासुदेव

* दयानंद सरस्वती
* पुलक सागर
* बाबा रामदेव
* मृदुल कृष्ण शास्त्री

* महर्षि अरविंद
* मोरारी बापू
* रमेश भाई ओझा

* रामकृष्ण परमहंस
* रामभद्राचार्य

* प्रहलाद सिंह चौहान

* राजेंद्र दास
* शिवानी
* स्वामी श्रद्धानंद
* स्वामी देवादास

* स्वामी प्रभुपाद

* स्वामी विवेकानंद
* साध्वी ऋतम्भरा
मलूक पीठ

श्री मलूक पीठ की स्थापना संत-शिरोमणि मलूक दास जी (1574 से 1682) के नाम से वृंदावन के वंशीवट (जमुना पुलीन) क्षेत्र में हुई। बाबा मलूकदास का जन्म लाला सुंदरदास खत्री के घर वैशाख कृष्ण 5 संवत् 1631 में कड़ा जिला इलाहाबाद में हुआ। इनकी मृत्यु 108 वर्ष की अवस्था में संवत् 1739 में हुई। ये औरंगजेब के समय में थे।

मलूक दास जी की गद्दियाँ कड़ा, जयपुर, गुजरात, मुलतान, पटना, नेपाल और काबुल तक में कायम हुईं। मलूक पीठ में संत मलूक दास की जाग्रत समाधि है। इन्हीं का यह प्रसिद्ध दोहा है—

अजगर करै न चाकरी, पंछी करै न काम।

दास मलूका कहि गए, सबके दाता राम।।

    पहले यह स्थान श्री मलूक दास जी अखाड़ा नाम से जाना जाता था। इस जगह पर श्री मलूक दास जी लगभग 2500 संतों के साथ ठाकुर सेवा करते थे। वर्तमान में श्री मलूक पीठ के पीठाधीश्वर तत्वज्ञानी संत श्री राजेंद्र दास जी महाराज हैं और उनके नेतृत्व में यह पीठ सनातन धर्म का प्रचार-प्रसार कर रही है।
तुम हो लीला-पुरुष

तुम हो लीला-पुरुष

और मैं

लीला कृष्ण तिहारी।

अन्तर्मन रंग गई

एक दिन,एक साँवली छाया

दमक उठी कंचन आभा-सी

सब मटमैली काया

सगुन-सगुन हो गई

समूची

अवगुन भरी पिटारी।

नीलाम्बुज चरणों में बैठी

जब भी गहन निराशा

सूर्योदय नवनीत-शिशु बन

देहरी लाया आशा

आँचल भरा

यशोदा-माँ-सा

घर गोकुल गिरधारी।

मोरपंखिया ध्यान, ज्ञान का

अन्तर्मुखी उजाला

एक अलौकिक दीपशिखा ने

तिमिर मुक्त कर डाला

तन गोवर्धन

तीरथ जैसा

मन में बसे बिहारी।
William T.Sampson

In-game portrait of William T.Sampson

**William T.Sampson** is an American Ships General that cannot be recruited.

## Information

* William T.Sampson's given stats are from the 1861 Conquest; they may be different in his other appearances.

## Trivia

For unknown reasons, William T.Sampson appears as a Confederate States General in 1st battle of Manassas.
एक तिनका हम

एक तिनका हम

हमारा क्या वज़न

हम पराश्रित वायु के

चंद पल हैं आयु के

एक पल अपना ज़मीं है

दूसरा पल है गगन

ईंट हम इस नीड़ के

ईंट हम उस नीड़ के

पंछियों से हर दफ़ा

होता गया अपना चयन

ग़ौर से देखो हमें

रँग वही हम पर जमे

वो हमीं थे, जब हरे थे

बीज का हम कवच बन

हम हुए जो बेदख़ल

घाव से छप्पर विकल

आज भी बरसात में

टपकें हमारे ये नयन

साध थी उठ राह से

हम जुड़ें परिवार से

आज रोटी सेंक श्रम की

ज़िंदगी कर दी हवन
महेश दिवाकर

डॉ महेश दिवाकर (जन्म: 1 जनवरी 1950) हिंदी साहित्य के जाने-माने विद्वान हैं। उन्होंने गीत, दोहा, कविता, मुक्तक, खंडकाव्य, साक्षात्कार, कहानी, निबंध, रेखाचित्र, संस्मरण, समीक्षा, यात्रावृत, शोध आदि में 80 से अधिक पुस्तकें लिखीं हैं।

## कार्यक्षेत्र

वे अन्तर्राष्ट्रीय हिन्दी साहित्य कला मंच, मुरादाबाद (उ.प्र.) के संस्थापक अध्यक्ष हैं।

## बाह्य सूत्र

* विश्व हिंदी डाटाबेस पर महेश दिवाकर
* मॉरिशस की साहित्यिक यात्रा - महेश दिवाकर
मधुकर यह जानी तुम साँची

मधुकर यह जानी तुम साँची।

पूरन ब्रह्म तुम्हारौ ठाकुर, आगैं माया नाची।

यह इहिं गाउँ न समुझत कोऊ, कैसौ निरगुन होत।

गोकुल ओट परे नँदनंदन, वहै तुम्हारौ पोत।

को जसुमति ऊखल सौ बाँध्यौ, को दधि माखन चोरे।

किन ये दोऊ रुख हमारे, जमला अर्जुन तोरे।

को लै बसन चढ़्यौ तरु साखा, मुरली मन आकरषे।

को रस रास रच्यौ वृंदावन, हरषि सुमन सुर बरषे।

जौ डाकौ तौ कत बिनु बूड़े, काहै जीभि पिरावत।

तब जु सूर-प्रभु गए क्रूर लै, अब क्यौं नैन सिरावत।।
मैया मैं नहिं माखन खायौ

मैया मैं नहिं माखन खायौ।

ख्याल परैं ये सखा सबै मिलि, मेरैं मुख लपटायौ।

देखि तुही छींके पर भाजन, ऊँचैं धरि लटकायौ।

हौं जु कहत नान्हें कर अपनैं, मैं कैसैं करि पायौ।

मुख दधि पोंछि बुद्धि इक कीन्हीं, दोना पीठि दुरायौ।

डारि साँटि मुसुकाइ जसोदा, स्यामहिं कंठ लगायौ।

बाल बिनोद मोद मन मोह्यो, भक्ति प्रताप दिखायौ।

सूरदास जसुमति कौ यह सुख, सिव बिरंचि नहिं पायौ।।
प्रेम की अगन लगी

प्रेम की अगन लगी

हारे हारे, जीते जीते

सोये से, कुछ जागे से

जाने कैसे यहां आ गये

पीछे से या आगे से

बस इतना है भान

उसी से लगन लगी

उसने जाल बिछाया या

हम ही फंसने को आतुर थे

वैसे तो फुसलाने वाले

और कई भस्मासुर थे

उस माया से हटे

जहां जो ठगन लगी

उसका ठौर ठिकाना, उसकी

रहन सहन के क्या कहने

उसके आलिंगन में लगते हैं

सारे मधुरस बहने

देह बची ही नहीं

आत्मा मगन लगी
जुवति अंग छवि निरखत स्याम

जुवति-अंग छवि निरखत स्याम।

नंद कुँवर श्री अंग माधुरी, अवलोकति ब्रज-बाम।

परी दृष्टि उच कुचनि पिया की, वह सुख कह्यौ न जाइ।

अँगिया नील, माँड़नी राती, निरखत नैन चुराइ।

वै निरखतिं पिय-उर-भुज की छबि पहुँचनि पहुँची भ्राजति।

कर-पल्लवनि मुद्रिका सोहति, ता छबि पर मन लाजति।

चंदन-बिंदु निरखि हरि रीझे, ससि पर बाल-बिभास।

नंदलाल-ब्रजबाल-सु छबि क्यौं, बरनै सूरजदास।।
शब्द

शब्द मुझे चौंका दे

जैसे बीज धरा के भीतर

अंधकार को चौंकाता है

मौन साध लूँ, अंधकार में

जैसे मुनि भूगर्भी घर में

चलूँ फिरूँ मैं, देवालय बन

ऊर्जा फैले दुनिया भर में

लय में निलय बसा दे

जैसे चुम्बक पर लोहे का

कण-कण आकर बस जाता है

शून्य रहूँ मैं, ध्यान साध लें

मुझमें सारे ग्यानी, ध्यानी

हिरण्यगर्भ में सधे हुए ज्यों

नखत, सूर्य या पृथ्वी, प्राणी

इसका भेद बता दे

जोड़ किस तरह अनगिन शून्यों का

एक शून्य ही आता है।
गुरु ही ब्रह्मा, विष्णु और महेश्वर हैं

गुरु ही ब्रह्मा, विष्णु और महेश्वर हैं– 'गुरुर्ब्रह्मा गुरुर्विष्णु गुरुर्देवो महेश्वर:।' यह बात कई बार हमारे लोक-व्यवहार में सुनने-सुनाने को मिल जाती है। तात्पर्य यह कि शिष्य की अपने गुरु में आस्था इतनी गहरी हो, विश्वास इतना प्रबल हो कि वह उसे मनुष्यरूप में साक्षात ब्रह्मा, विष्णु और महेश्वर माने। 'मानना' एक साधना है! 'न मानना' भी एक साधना है! किन्तु, दोनों में अन्तर भी है, वैसा ही अन्तर जैसा एक आस्तिक और नास्तिक में होता है। इसलिए आज संसार में सारा झंझट मानने और न मानने का ही है। 'मानो तो ईश्वर, न मानो तो पत्थर।' इस तरह से मानना एक व्यक्तिगत भाव है, समष्टिगत कतई नहीं। उदाहरण के तौर पर देंखें कि यदि किसी पुत्र का अपनी माँ के लिए भाव यह है–

उसको नहीं देखा हमने कभी,

पर इसकी जरूरत क्या होगी।

ऐ माँ तेरी सूरत से अलग,

भगवान की सूरत क्या होगी। (फिल्म दादी माँ से)

यानी कि उसकी माँ की सूरत सबके लिए भगवान की सूरत थोड़े ही हो जाएगी! ऐसे ही यदि किसी शिष्य का अपने सद्गुरु में ब्रह्मा-विष्णु-महेश का भाव हो तो उसका सदगुरु सबके लिए ब्रह्मा-विष्णु-महेश थोड़े ही हो जाएगा! यह तो शिष्य का अपना भाव है, निज विश्वास है, निज धर्म है। निज भाव जितना सशक्त होगा, निज विश्वास जितना अडिग होगा और निज धर्म जितना पवित्र होगा, उतना ही अधिक शिष्य को गुरु से लाभ होगा, यह तय है।

भाव सुन्दर है तो मंगल ही होगा। शिष्य का भाव रहे कि सदगुरु की सेवा करनी है, उनके आदेशों का पालन करना है, उनके वचनों को जीवन में उतारना है, तो उसका उद्धार होने में कोई संशय नहीं–

पूरे गुरु का सुन उपदेश

पारब्रह्म निकट कर पेख। (आदिग्रन्थ)

ऐसे में सदगुरु की भी सारी चेष्टा यही रहेगी कि उसके शिष्य का सद-भाव अखण्डित रहे, उसकी श्रद्धा जगी रहे, उसका प्रेम उमगा रहे– ऐसा सद-भाव, ऐसी श्रद्धा, ऐसा प्रेम कि उसके भीतर का सारा अहंकार टूटकर बिखर जाये और वह अपने आपको पूरी तरह से गुरु-चरणों में समर्पित कर दे। ऐसा करते ही सत्य की अनुभूति होगी, ज्ञान प्रकट हो जाएगा कि वह जिसके होने का अहंकार पाले बैठा था, उसका तो कोई अस्तित्व ही नहीं है। पतंजलि भी अपने योग-दर्शन में यही कहते हैं कि अपने अहंकार से मुक्त हो जाओ, अपने झूठ के दिवास्वप्न से बाहर आओ, जाग जाओ, क्योंकि–

गुरुरेव परौ धर्मो,

गुरुरेव परा गति:।

जागते ही ज्ञात हो जाएगा कि गुरु ही परम धर्म है, गुरु ही ईश्वर है, गुरु ही देवालय है, गुरु ही परम गति है। गुरु का अर्थ होता है– जिससे अहंकार मिट जाए, जिससे अन्धकार मिट जाए– जिससे ह्रदय निर्मल हो जाए, जिससे जीवन में उजाला हो जाए। उजाला होते ही मार्ग दिखाई देने लगेगा, गति होगी और सदगति भी।

— प्रहलाद सिंह चौहान
आए जोग सिखावन पाँड़े

आए जोग सिखावन पाँड़े।

परमारथी पुराननि लादे, ज्यौ बनजारे टाँड़े।

हमरे गति-पति कमलनयन की, जोग सिखैंते राँड़े।

कहौ मधुप कैसे समाहिंगे, एक म्यान दो खाँड़े।

कहु षट्पद कैसै खैयतु है, हाथिनि कैं संग गाँड़े।

काकी भूख गई बयारि भषि, बिना दूध घृत माँड़े।

काहै कौ झाला लै मिलवत, कौन चोर तुम डाँड़े।

सूरदास तीनौ नहिं उपजत, धनिया, धान, कुम्हाँड़े।।
ललित गर्ग

**ललित गर्ग** जाने-माने लेखक, साहित्यकार, पत्रकार एवं समाजसेवी हैं। श्री गर्ग सूर्यनगर एजुकेशनल सोसायटी (रजि) द्वारा संचालित विद्या भारती स्कूल के कार्यकारी अध्यक्ष हैं एवं सुखी परिवार फाउंडेशन के राष्ट्रीय संयोजक एवं संस्थापक हैं।

## कार्यक्षेत्र

पिछले तीन दशक से लेखन और पत्रकारिता के क्षेत्र में सक्रिय ललित गर्ग अणुव्रत लेखक मंच के राष्ट्रीय संयोजक हैं एवं अणुव्रत पत्रिका के संपादक भी रह चुके हैं। उन्हें भारत सरकार के गृह मंत्रालय के राजभाषा विभाग द्वारा 32 हिंदी विद्वानों की समिति में शामिल किया जा चुका है।
एकलव्य

एकलव्य महाभारत का एक पात्र है। वह राजा हिरण्य धनु नामक निषाद के पुत्र थे। एकलव्य को अप्रतिम लगन के साथ स्वयं सीखी गई धनुर्विद्या और गुरुभक्ति के लिए जाना जाता है। पिता की मृत्यु के बाद वह श्रृंगबेर राज्य के शासक बने। अमात्य परिषद की मंत्रणा से उन्होंने न केवल अपने राज्य का संचालन किया, बल्कि निषादों की एक सशक्त सेना गठित कर के अपने राज्य की सीमाओँ का विस्तार भी किया।

महाभारत में वर्णित कथा के अनुसार एकलव्य धनुर्विद्या सीखने के उद्देश्य से द्रोणाचार्य के आश्रम में आया, किन्तु निषादपुत्र होने के कारण द्रोणाचार्य ने उसे अपना शिष्य बनाना स्वीकार नहीं किया। निराश होकर एकलव्य वन में चला गया। उसने द्रोणाचार्य की एक मूर्ति बनाई और उस मूर्ति को गुरु मान कर धनुर्विद्या का अभ्यास करने लगा। एकाग्रचित्त होकर साधना करते हुये अल्पकाल में ही वह धनु्र्विद्या में अत्यन्त निपुण हो गया। एक दिन पाण्डव तथा कौरव राजकुमार गुरु द्रोण के साथ आखेट के लिये उसी वन में गये जहाँ पर एकलव्य आश्रम बनाकर धनुर्विद्या का अभ्यास कर रहा था। राजकुमारों का कुत्ता भटक कर एकलव्य के आश्रम में जा पहुँचा। एकलव्य को देखकर वह भौंकने लगा। कुत्ते के भौंकने से एकलव्य की साधना में बाधा पड़ रही थी, अतः उसने अपने बाणों से कुत्ते का मुँह बंद कर दिया। एकलव्य ने इस कौशल से बाण चलाये थे कि कुत्ते को किसी प्रकार की चोट नहीं लगी। कुत्ते के लौटने पर कौरव, पांडव तथा स्वयं द्रोणाचार्य यह धनुर्कौशल देखकर दंग रह गए और बाण चलाने वाले की खोज करते हुए एकलव्य के पास जा पहुँचे। उन्हें यह जानकर और भी आश्चर्य हुआ कि द्रोणाचार्य को मानस गुरु मानकर एकलव्य ने स्वयं ही अभ्यास से यह विद्या प्राप्त की है।

कथा के अनुसार एकलव्य ने गुरुदक्षिणा के रूप में अपना अँगूठा काटकर मानस गुरु द्रोणाचार्य को दे दिया था। इसका एक सांकेतिक अर्थ यह भी हो सकता है कि एकलव्य को अतिमेधावी जानकर द्रोणाचार्य ने उसे बिना अँगूठे के धनुष चलाने की विशेष विद्या का दान दिया हो। कहते हैं कि अंगूठा कट जाने के बाद एकलव्य ने तर्जनी और मध्यमा अंगुली का प्रयोग कर तीर चलाने में महारत हासिल की थी।

## बाह्य सूत्र

**यह एक आधार लेख है। कृपया इसे बढ़ाकर भक्त कोश को समृद्ध करें।**
विनय भदौरिया

पेशे से वकील डॉ विनय भदौरिया (जन्म : अगस्त 01, 1958) लालगंज, रायबरेली (उ.प्र.) के जाने-माने साहित्यकार हैं।

## कार्यक्षेत्र

विख्यात नवगीतकार कीर्तिशेष आ. डॉ. शिवबहादुर सिंह भदौरिया जी के सुपुत्र वरिष्ठ कवि डॉ. विनय भदौरिया का नाम हिन्दी साहित्य में प्रतिष्ठित है। उनके अब तक दो नवगीत संग्रह— 'झूठ नहीं बोलेगा दर्पण' (2008) और 'अंतराएँ बोलती हैं' (2019) प्रकाशित हो चुके हैं।

## बाह्य सूत्र

* पूर्वाभास में विनय भदौरिया के तीन नवगीत
Dulce

**Dulce** es una de las concursantes de *Gran Hermano*.

A pesar de solamente participar en 3 temporadas, el paso de Dulce por GH es recordado debido a ser una de las villanas mas notables del juego, ganándose el odio de varios de sus compañeros. Su humor irónico y su odio por todos la hizo ganar un puesto en el equipo de Villanos en GH16. Dulce también es recordada por su relación amor/odio con Valentino.
कथा

साहित्य की सभी विधाओं में कथा सबसे पुरानी विधा कही जा सकती है। मनुष्य जीवन में सबसे अधिक लोकप्रिय इस विधा को कहानी, आख्यायिका, गल्प आदि भी कहा जाता है। इस पृष्ठ पर जीवन-दर्शन एवं धर्म-दर्शन की कथाओं को सूचीबद्ध किया जा रहा है:—

* अर्जुन
* एकलव्य
* कर्ण
* केवट
* नकुल
* विदुर
* भरत
* भीम
* युधिष्ठर
* लक्ष्मण
* विभीषण
* सबरी
* सहदेव
* हनुमान
अद्भुत एक अनूपम बाग

अद्भुत एक अनूपम बाग।

जुगल कमल पर गज बर क्रीड़त, तापर सिंह करत अनुराग।

हरि पर सरबर, सर पर गिरिवर, फूले कुंज पराग।

रुचित कपोत बसत ता ऊपर, ता ऊपर अमृत फल लाग।

फल पर पुहुप, पुहुप पर पल्लव, ता पर सुक पिक मृग-मद काग।

खंजन, धनुक, चंद्रमा ऊपर, ता ऊपर एक मनिधर नाग।

अंग अंग प्रति और और छबि, उपमा ताकौं करत न त्याग।

सूरदास प्रभु पियौ सुधा-रस, मानौ अधरनि के बड़ भाग।।
आश्रम

इस पृष्ठ पर आश्रमों की सूची बनायी जा रही है:—

* उड़िया बाबा आश्रम
* श्री हितहरिवंश आश्रम
* श्रोतमुनि आश्रम
* खटखटा बाबा
* गीता आश्रम
* गोविंद आश्रम
* फोगला आश्रम
* बाबा नीब करौरी आश्रम
* बैरागी बाबा आश्रम
* भक्ति आश्रम
* भक्ति निकेतन
* भागवत कृपा निकुंज
* मानव सेवा संघ
* रामकृष्ण मिशन सेवाश्रम
* वेदांत आश्रम
* शरणागत आश्रम
* सुदामा कुटी
चंद्रलाल शर्मा

'पर दुख द्रवहिं' गृहस्थ-संत श्री चंद्रलाल शर्मा का जन्म 03 मई 1939 को राजपुर-वृन्दावन (मथुरा) में हुआ। आप सेवाभावी सद गृहस्थ एवं श्रीराम चरण अनुरागी हनुमत-भक्त हैं। आपकी सहजता, निर्मलता एवं विनम्रता देखते बनती है।

## कार्यक्षेत्र

आपने एनडीएस और एनएफसी में कार्य करते हुए झुंझुनूँ, आगरा, मथुरा-वृन्दावन आदि शहरों में अपनी सेवाएँ दीं और कालांतर में आप हजारीमल सोमानी इण्टर कॉलेज, वृन्दावन से सेवानिवृत्त (1997 में) हुए।
Peru

Peru is a (★) faction that is ranked hard in difficulty. It appears in the 1861 and 1917 Conquests.

### A.D 1861:

Peru is difficult as its surrounded by enemies with your only reliable ally being Mexico. Your allies are the United States, Mexico, Cuba and France. Which almost all of them are pretty far away. You share borders with Colombia and the Empire of Brazil. What makes Peru so difficult is that even if you were to kill Colombia and somehow kill Venezuela, Spain has a fleet near your coast ready to destroy you. It doesn't help that your main city is near the coast, vulnerable to naval attacks. Your general Seminario is decent with some good abilities so he can provide some defense.

#### Strategy:

There's a 50% of Colombia declaring war on you at Round 1 while the other 50% will leave Venezuela to war you. What my best strategy is to appoint generals to your starting troops and try to pay the other country to delay their attack as much rounds as you can. Mexico will eventually join in and help you kill off your 2 South American enemies.

### A.D 1917

Peru is a bit easier as you have stronger allies close by (Empire of Brazil and United Kingdom). You need to help take out Mexico. Your allies are Empire of Brazil, United Kingdom, United States, France, Belgium and others.
Template:Countries List
आयौ घोष बड़ौ ब्यौपारी

आयौ घोष बड़ौ ब्यौपारी।

खेप लादि गुरु ज्ञान जोग की, ब्रज मैं आनि उतारी।

फाटक दै कै हाटक माँगत, भोरौ निपट सुधारी।

धुरही तैं खौटौ खायौ है, लिये फिरत सिर भारी।

इनकैं कहे कौन डहकावे, ऐसी कौन अनारी।

अपनौं दूध छाँड़ि को पीवै, खारे कूप कौ बारी।

ऊधौ जाहु सबारैं ह्याँ तै, बेगि गहरु जनि लावहु।

मुख मागौ पैहौ सूरज प्रभु, साहुहिं आनि दिखावहु।।
संत

'संत' शब्द 'सत्' शब्द के कर्ताकारक का बहुवचन है, जिसका अर्थ है— साधु, संन्यासी, विरक्त, त्यागी या महात्मा। संत वह है जो सत्य आचरण करता है। संत की महिमा का वर्णन पदमाकर ने बहुत ही सहज शब्दों में किया है— "या जग जीवन को है यहै फल जो छल छाँडि भजै रघुराई।/शोधि के संत महंतनहूँ पदमाकर बात यहै ठहराई।" इस पृष्ठ पर संतों की सूची बनायी जा रही है:—

## मध्यकालीन संत

* कबीरदास

* कुंभनदास

* गुरु नानक

* चैतन्य महाप्रभु
* जीव गोस्वामी

* तुलसीदास

* दादू

* देव

* नामदेव
* निम्बार्क

* पदमाकर

* मलूकदास
* माध्वाचार्य

* मीराबाई

* रसखान
* रामानुजाचार्य

* रैदास
* रूप गोस्वामी
* वल्लभाचार्य

* सूरदास
* शंकराचार्य

* हरिदास

## आधुनिक संत

* उड़िया बाबा

* श्री श्री आनंदमूर्ति

* श्रीश्री रविशंकर
* श्री राधा बाबा

* श्रीराम शर्मा आचार्य
* कृपालु महाराज
* खटखटा बाबा
* जयदयाल गोयन्दका

* तरुण सागर

* दयानंद सरस्वती

* देवरहा बाबा

* बाबा नीब करौरी

* महर्षि अरविंद
* रामकृष्ण परमहंस
* राम चंद्र डोंगरे

* श्यामाचरण लाहिड़ी

* भक्तिवेदांत स्वामी प्रभुपाद

* स्वामी रामतीर्थ
* स्वामी रामसुखदास

* स्वामी विवेकानंद
* हनुमान प्रसाद पोद्दार
अवनीश सिंह चौहान

डॉ अवनीश सिंह चौहान (जन्म 4 जून, 1979) का नाम वेब पर हिंदी नवगीत की स्थापना करने वालों में शुमार है। वे नई पीढ़ी के जाने-माने कवि, लेखक, संपादक हैं। उन्होंने अंग्रेज़ी में एम.ए., एम.फिल. एवं पीएच.डी. और बी.एड. तक शिक्षा प्राप्त की है। वर्तमान में वे एक निजी विश्वविद्यालय में आचार्य एवं प्राचार्य हैं।

## प्रकाशित कृतियाँ

* नवगीत संग्रह- टुकड़ा कागज का
* साक्षात्कार संग्रह- नवगीत : संवादों के सारांश
* समीक्षात्मक आलेखों का संग्रह- बुद्धिनाथ मिश्र की रचनाधर्मिता
* सम्पादित समवेत संकलन- नवगीत वाङ्मय

## कार्यक्षेत्र

अध्यापन के अतिरिक्त उन्होंने अंग्रेजी की पाठ्य पु्स्तकों का लेखन तथा अंग्रेजी से हिंदी अनुवाद का कार्य किया है। वे हिंदी और अंग्रेजी भाषा एवं साहित्य की कई विधाओं में भी कार्य करते रहे हैं। वे हिंदी तथा अंग्रेजी में दो वेब पत्रिकाओं— पूर्वाभास एवं क्रिएशन एंड क्रिटिसिज़्म और एक शोध जर्नल— आई जे एच ई आर के संपादक हैं।

## भक्तकोश में प्रकाशन

**गीत**

* केशव मेरे
* वृन्दावन की माटी चंदन
* वृन्दावन तो वृंदावन है
* जागृत हो मम प्रज्ञा पावन
* चरण पखार गहूँ मैं
* आज अबीर लगा दे
* एक तिनका हम
* देवी धरती की
* नदिया की लहरें
* टुकड़ा कागज़ का

**लेख**

* वृन्दावन
* वृन्दावन में वैष्णव महाकुंभ
* भरम, करम और धरम
* बाबा नीब करौरी आश्रम
* मोहे रँग दे ओ रंगरेज़
* मेरे आदर्श मेरे पिता
* मातृ देवो भव:
* प्रकृति और हम

## वीडियो

* सन्त रैदास
* संतोषानंद अवधूत से बातचीत

## बाह्य सूत्र

* पूर्वाभास में अवनीश सिंह चौहान
* क्रिएशन एंड क्रिटिसिज़्म में अवनीश सिंह चौहान
* गूगल स्कॉलर पर अवनीश सिंह चौहान
* अवनीश सिंह चौहान कृत 'टुकड़ा कागज़ का' (नवगीत-संग्रह)
* बर्न्स विदिन (अनुवादक- अवनीश सिंह चौहान)
वृन्दावन तो वृंदावन है

वृन्दावन तो वृंदावन है,

प्रेम-राग की रजधानी

प्रेम यहाँ बसता राधा में

मुरली मधुर मुरारी में

प्रेम यहाँ अधरों की भाषा

नयनों की लयकारी में

प्रेम यहाँ रस-धार रसीली,

मीठा यमुना का पानी

प्रेम यहाँ पर माखन-मिश्री

दूध-दही, फल-मेवा में

प्रेम यहाँ पर भोग कृष्ण का

भक्ति-भाव नित सेवा में

प्रेम यहाँ पर ब्रज-रज-चंदन,

शीतल-संतों की वाणी

प्रेम यहाँ तुलसी की माला

नाम, जाप, तप, मोती में

प्रेम यहाँ मंदिर की घण्टी,

जगमग-जगमग जोती में

प्रेम यहाँ पर ध्यान-साधना,

मुक्ति-प्रदाता, वरदानी।

— अवनीश सिंह चौहान

## बाह्य सूत्र

* वृन्दावन मेरा घर है — अवनीश सिंह चौहान
* वृन्दावन की माटी चंदन
* वृन्दावन तो वृंदावन है
* वृन्दावन
ख़ुश अगर होना

ख़ुश अगर होना

तो ख़ुशियों की समझ रखना

बहुत मुश्किल है

कि वे ख़ुश हों तो हम भी हों

मगर अब दरमियां

ये हालात कम भी हों

कौन ऐसा है

जो मानवता का हित साधे

बहुत मुश्किल है

सभी को साथ ले चलना

आदमी को आदमी

मानो तो क्या मुश्किल

पार जाने को

वही कश्ती वही साहिल

लोग कुछ

बहती नदी को बांट देते हैं

जानवर कहना

उन्हें मत आदमी कहना

देखना दीवार

बन जाए तो गिर जाए

भाईचारे में कभी

पानी न फिर जाए

शान से जीना

कि मरना शान से जब भी

क्षुद्रता में किसलिए

जीना कि फिर मरना
मुखपृष्ठ

भक्तकोश पर आपका स्वागत है
सदस्य इसे संपादित कर इसका विकास कर सकते हैं।

* लेखक
* महंत
* आचार्य
* आश्रम
* दर्शनीय
* पर्व

**विस्तार में... जीवन को उत्सव बना लो**

**विस्तार में... मातृ देवो भव:**

**विस्तार में... वृन्दावन**

* टीम भक्तकोश द्वारा संचालित। संपर्क : bhaktkosh@gmail.com
* यह भक्तकोश सर्वाधिकार सुरक्षित है। इसके किसी भी लेख, सामग्री, फोटो या उनके अंश बिना लिखित अनुमति के कहीं भी प्रकाशित नहीं किये जा सकते।
प्रात भयौ, जागौ गोपाल

प्रात भयौ, जागौ गोपाल।

नवल सुंदरी आईं, बोलत तुमहि सबै ब्रजबाल॥

प्रगट्यौ भानु, मंद भयौ उड़पति, फूले तरुन तमाल।

दरसन कौं ठाढ़ी ब्रजवनिता, गूँथि कुसुम बनमाल॥

मुखहि धौइ सुंदर बलिहारी, करहु कलेऊ लाल।

सूरदास प्रभु आनँद के निधि, अंबुज-नैन बिसाल॥

भावार्थ :- (मैया कहती हैं-) `हे गोपाल! सवेरा हो गया, अब जागो। व्रज की सभी नवयुवती सुन्दरी गोपियाँ तुम्हें पुकारती हुई आ गयी हैं। सूर्योदय हो गया, चन्द्रमा का प्रकाश क्षीण हो गया, तमाल के तरुण वृक्ष फूल उठे, व्रज की गोपियाँ फूलों की वनमाला गूँथकर तुम्हारे दर्शन के लिये खड़ी हैं। मेरे लाल! अपने सुन्दर मुख को धोकर कलेऊ करो, मैं तुम पर बलिहारी हूँ।' सूरदासजी कहते हैं कि मेरे स्वामी कमल के समान विशाल लोचन वाले तथा आनन्द की निधि हैं।(उनकी निद्रा में भी अद्भुत शोभा और आनन्द है)
Seventh Battle of the Isonzo

**Seventh Battle of the Isonzo** is the ninth stage for the Dual Monarchy campaign.

## Description

The Italians decided to concentrate forces on a certain position. On September 14, 1916, under cover of artillery, the Italians attacked the town of Nova.

## Overview

### Objectives

**Victory Conditions**

* Hold 1 key point for 16 rounds

**Failure Conditions**

* All key points are lost

### Generals

**Player Generals**

* Boroevic
* Up to 6 other generals

**Allied Generals**

* None

**Enemy Generals**

* Carlo Caneva
* Duke of Aosta
* Ernesto Mombelli
* Luigi Cadorna

### Dialogue

**Start of Stage**

* **Luigi Cadorna:** Concentrate artillery and attack. Our goal this time is to capture Nova. The troops behind are still on the march. Let is destroy their fortresses first.
* **Boroevic:** Hold on. Don't panic. Take advantage of the terrain. The enemy can't break through.

### Events

**Round 3 Enemy Phase**

* Enemy reinforcements appear in the southwest.

**Start of Round 7**

* Enemy reinforcements appear in the southeast.

**Start of Round 10**

* Enemy reinforcements appear in the south.

**Start of Round 12**

* Enemy reinforcements appear in the southeast.

## Rewards

### First Time

* 10 Medals
* 9000 Gold
मो सम कौन कुटिल खल कामी

मो सम कौन कुटिल खल कामी।

तुम सौं कहा छिपी करुनामय, सब के अंतरजामी।

जो तन दियौ ताहि बिसरायौ, ऐसौ नोनहरामी।

भरि भरि द्रोह विषय कौं धावत, जैसैं सूकर ग्रामी।

सुनि सतसंग होत जिय आलस, बिषयिनि सँ बिसरामी।

श्रीहरि-चरन छाँड़ि विमुखनि की, निसिदिन करत गुलामी।

पापी परम, अधम, अपराधी, सब पतितन मैं नामी।

सूरदास प्रभु अधम-उधारन, सुनियै श्रीपति स्वामी।।
पर्व

पर्व और त्यौहार हमें एक-दूसरे के समीप तो लाते ही हैं, प्रकृति से भी जोड़ते हैं। प्रत्येक पर्व और त्यौहार को भिन्न-भिन्न रीति-रिवाजों, विश्वासों और मान्यताओं के अनुसार मनाया जाता है। इस पृष्ठ पर पर्व, तीज, त्यौहार से सम्बंधित शीर्षकों को सूचीबद्ध किया जा रहा है:—

* अक्षय तृतीया

* अक्षय नवमी

* कृष्ण जन्माष्टमी

* कुंभ

* गुरु पूर्णिमा

* गोवर्धन पूजा

* छठ पर्व

* दशहरा

* दीपावली

* रक्षाबंधन

* राधाष्टमी

* रामनवमी

* शरद पूर्णिमा

* शिवरात्रि

* होली
योगी आदित्यनाथ

**योगी आदित्यनाथ** (मूल नाम : अजय सिंह बिष्ट; जन्म 5 जून 1972) गोरखपुर के प्रसिद्ध गोरखनाथ मन्दिर के महन्त हैं। प्रारब्ध की प्राप्ति से प्रेरित होकर आपने 22 वर्ष की अवस्था में सांसारिक जीवन त्यागकर संन्यास ग्रहण कर लिया। नाथपंथ के विश्व प्रसिद्ध मठ श्री गोरक्षनाथ मंदिर गोरखपुर के पावन परिसर में शिव गोरक्ष महायोगी गोरखनाथ जी के अनुग्रह स्वरूप माघ शुक्ल 5 संवत् 2050 तदनुसार 15 फरवरी सन् 1994 की शुभ तिथि पर गोरक्षपीठाधीश्वर महंत अवेद्यनाथ जी महाराज ने आपको अपना उत्तराधिकारी घोषित कर दीक्षाभिषेक किया।

## कार्यक्षेत्र

अपनी पीठ की परम्परा के अनुसार आपने पूर्वी उत्तर प्रदेश में व्यापक जनजागरण का अभियान चलाया। सहभोज के माध्यम से छुआछूत और अस्पृश्यता की भेदभावकारी रूढ़ियों पर जमकर प्रहार किया। बहुआयामी प्रतिभा के धनी योगी जी, धर्म के साथ-साथ सामाजिक, राजनीतिक एवं सांस्कृतिक गतिविधियों के माध्यम से राष्ट्र की सेवा में रत हैं। आपकी बहुमुखी प्रतिभा का एक आयाम लेखक का है।

अपने दैनिक वृत्त पर विज्ञप्ति लिखने जैसे श्रमसाध्य कार्य के साथ-साथ आप समय-समय पर अपने विचार को स्तम्भ के रूप में समाचार-पत्रों में भेजते रहते हैं। अत्यल्प अवधि में ही ‘यौगिक षटकर्म’, ‘हठयोग: स्वरूप एवं साधना’, ‘राजयोग: स्वरूप एवं साधना’ तथा ‘हिन्दू राष्ट्र नेपाल’ नामक पुस्तकें लिखीं। श्री गोरखनाथ मन्दिर से प्रकाशित होने वाली कई पुस्तकों के सम्पादक, मासिक योग पत्रिका ‘योगवाणी’ के आप प्रधान सम्पादक हैं।

## बाह्य सूत्र

* विकिपीडिया पर योगी आदित्यनाथ
* योगीआदित्यनाथ डॉट इन
भारत यायावर

प्रतिष्ठित साहित्यकार भारत यायावर का जन्म आधुनिक झारखंड के हजारीबाग जिले में 29 नवम्बर 1954 को हुआ।

## कार्यक्षेत्र

'झेलते हुए' और 'मैं हूँ यहाँ हूँ' (कविता संग्रह), 'नामवर होने का अर्थ' (जीवनी), 'अमर कथाशिल्पी रेणु', 'दस्तावेज', 'नामवर का आलोचना-कर्म' (आलोचना) इनकी चर्चित पुस्तकें हैं। इन्होंने हिन्दी के महान लेखक आचार्य महावीर प्रसाद द्विवेदी एवं फणीश्वरनाथ रेणु की खोई हुई और दुर्लभ रचनाओं पर लगभग पच्चीस पुस्तकों का संपादन किया है।

## भक्तकोश में प्रकाशन

* सकल ताड़ना के अधिकारी
* रामायन अर्थात राम का अयन
* रामायण क्या सात करोड़ हैं?

## बाह्य सूत्र

* पूर्वाभास में भारत यायावर
* कविताकोश में भारत यायावर की रचनाएँ
देखे सात कमल इक ठौर

देखे सात कमल इक ठौर।

तिनकौ अति आदर दैबे कौ, धाइ मिले द्वै और।

मिलत मिले फिरि चलत न बिछुरत, अवलोकत यह चाल।

न्यारे भए बिराजत है सब, अपने सहज सनाल।

हरि तिनि स्याम निसा निसि-नायक, प्रकट होत हँसि बोले।

चिबुक उठाइ कह्यौ अब देखौ, अजहूँ रहत अबोले।

इतनै जतन किए नंदनंदन, तब वह निठुर मनाई।

भरि कै अंक सूर के स्वामी, पर्यंक पर ह्वाँ आई।।
वीरेन्द्र आस्तिक

वीरेंद्र आस्तिक हिंदी गीत-नवगीत विधा के सशक्त कवि, आलोचक एवं सम्पादक हैं। इनका जन्म कानपुर (उत्तर प्रदेश) के एक छोटे से गाँव रूरवाहार में 15 जुलाई 1947 में हुआ था। इनकी शिक्षा परास्नातक (एम.ए.- हिंदी) तक हुई। वीरेंद्र सिंह ने 1964 से 1974 तक भारतीय वायु सेना में कार्य करने के बाद भारत संचार निगम लि. को अपनी सेवाएं दीं। इन्हें 'उत्तर प्रदेश हिंदी संस्थान- लखनऊ' द्वारा 'साहित्य भूषण सम्मान' (2018) से अलंकृत किया जा चुका है। 2019 में इन्हें 'पद्मश्री' के लिए भी नामांकित किया जा चुका है।

## कार्यक्षेत्र

काव्य सृजन एवं आलोचना के जरिए ख्याति प्राप्त करने वाले वीरेंद्र आस्तिक जी ने 600 से अधिक समकालीन गीत और 100 से अधिक शोधपरक आलेख लिखे हैं। 'परछाईं के पांव' (गीत-ग़ज़ल संग्रह, 1982), 'आनंद! तेरी हार है' (गीत-नवगीत संग्रह, 1987), 'तारीखों के हस्ताक्षर' (राष्ट्रीय त्रासदी के गीत, उत्तर प्रदेश हिंदी संस्थान से अनुदान प्राप्त, 1992), 'आकाश तो जीने नहीं देता' (नवगीत संग्रह 2002), 'दिन क्या बुरे थे' (नवगीत संग्रह, सर्जना पुरस्कार, उत्तर प्रदेश हिंदी संस्थान, 2012) एवं 'गीत अपने ही सुनें' (प्रेम-सौन्दर्यमूलक नवगीत संग्रह, 2017), 'धार पर हम' (1998, बड़ौदा विश्वविद्यालय में एम.ए. पाठ्यक्रम में निर्धारण : 1999-2005), 'धार पर हम- दो' (2010, नवगीत-विमर्श एवं नवगीत के महत्वपूर्ण हस्ताक्षर) एवं 'नवगीत: समीक्षा के नये आयाम' (2019) आपकी प्रकाशित कृतियाँ हैं। अवनीश सिंह चौहान का मानना है— "संपादन के साथ लेखन को धार देने वाले आस्तिक जी के नवगीत किसी एक काल खंड तक सीमित नहीं हैं, बल्कि उनमें समयानुसार प्रवाह देखने को मिलता है। यह प्रवाह उनकी रचनाओं की रवानगी से ऐसे घुल-मिल जाता है कि जैसे स्वातंत्र्योत्तर भारत के इतिहास के व्यापक स्वरुप से परिचय कराता एक अखण्ड तत्व ही मानो नाना रूप में विद्यमान हो।"

## भक्तकोश में प्रकाशन

* रँग में रंग हजार
* हम तथागत होते
* ऐसा तेरा सम्मोहन
* शब्द
* महासागर रहे

## बाह्य सूत्र

* विकीपीडिया में वीरेन्द्र आस्तिक
* पूर्वाभास में वीरेन्द्र आस्तिक
* साक्षात्कार : नवगीत, गीत का आधुनिक संस्करण— वीरेंद्र आस्तिक
मातृ देवो भव:

'**मातृ देवो भव:**' कहकर उपनिषदों ने माँ को सर्वोपरि बतलाया, जबकि मनुस्मृति में माँ को पिता से सौ गुना बड़ा बतलाया गया है। रामचरित मानस में बाबा तुलसीदास कौशल्या माँ के श्रीमुख से कहलवाते हैं— ''"जौ केवल पितु आयषु ताता।/तौ जनि जाहु जानि बडि माता।।" यानी वन गमन की आज्ञा यदि केवल पिता ने दी हो तो मत जाओ। पिता से माता का स्थान बड़ा होता है।

माता दया की मूर्ति, करुणा का सागर होती है। सीता माता से लंका विजय के बाद हनुमान ने पूछा कि यदि माता आपकी आज्ञा हो तो इन राक्षसियों को मैं मार डालूँ, क्योंकि इन्होंने आपको बहुत कष्ट दिए हैं। तब जानकी माँ ने कहा था— "बेटा, इन राक्षसियों को नहीं मारना, मेरे ही कर्म ने मुझे कष्ट दिए हैं।" इसीप्रकार महाभारत में प्रसंग है कि द्रौपदी के पाँच पुत्रों को सोते हुए रात्रि में जब अश्वत्थामा ने मार डाला, तब अर्जुन अश्वत्थामा से युद्ध कर उसे बंदी बनाकर द्रौपदी के समक्ष ले आये। अश्वत्थामा को देख भीम से न रहा गया। वह उसे मारने दौड़ पड़े। द्रौपदी ने भीम को कहा— "इन्हें मत मारो। छोड़ दो। इनकी माता को बहुत दुःख होगा।" भीम द्रौपदी की बात को अनसुनाकर अश्वत्थामा को मारने के लिए दौड़ पड़े, उधर दयावश द्रौपदी भी उसे बचाने के लिए दौड़ पडीं। तब भगवान श्रीकृष्ण ने भीम को पकड़कर अश्वत्थामा की रक्षा की।

संसार में माँ की समता और किसी से नहीं हो सकती। माता अपने सुखों का त्यागकर दूसरों को सुख देने का पुनीत भाव मन में रखती है। उसका ह्रदय दया, करुणा एवं प्रेम का सागर होता है। प्रथम गुरु माता ही होती है। माता मदालसा ने अपने चार पुत्रों को बाल्यकाल में ज्ञान का उपदेश देकर जगत कल्याण के लिए योगी बना दिया। माता शकुन्तला ने भी अपने पाँच वर्ष के पुत्र भरत को वीरता का उपदेश दिया था।

भगवान वेदव्यास, महर्षि बाल्मीकि, बाबा तुलसीदास, महाकवि कालीदास से लेकर आज तक के तमाम साहित्यकारों द्वारा माँ की प्रतिष्ठा में अनेकों रचनाएँ लिखीं और गायी गयी हैं, तथापि ऐसा लगता है कि माँ की महिमा का पूर्ण वर्णन कर पाना बहुत कठिन है।

इधर लगभग एक सौ दस वर्ष  (सन 1908) पहले वर्जीनिया की ए जर्विस की पहल से अमेरिका में 'मदर्स डे' मनाये जाने की शुरुवात हुई। अमेरिका में इस दिन अवकाश रहता है और इसे 'मदर्स डे' के नाम से ही जाना जाता है। 'यूनानी संस्कृति' में इसे 'सिबिली', रोम में 'हिलारिआ', ईसाई धर्म में 'मदरिंग सनडे' और भारत में 'मातृ दिनम' (संस्कृत) कहा जाता है। भारतीय समाज में वसंत पंचमी के दिन माँ सरस्वती की पूजा एवं नवरात्र में मातृ पूजा कर माँ को श्रद्धासुमन अर्पित किये जाने की परंपरा बहुत पुरानी है, तथापि आधुनिक पद्धति के अनुसार मई माह के दूसरे रविवार को भारत में 'मदर्स डे' मनाया जाने लगा है। मातृ शक्ति को प्रणाम करते हुए वीरेंद्र आस्तिक जी के शब्दों में हम इतना ही कहना चाहेंगे— "माँ तिहारी ज़िन्दगी का/गीत गा पाया नहीं।"

**माँ**

घर की दुनिया माँ होती है

खुशियों की क्रीम परसने को

दुःखों का दही बिलोती है

पूरे अनुभव एक तरफ हैं

मइया के अनुभव के आगे

जब भी उसके पास गए हम

लगा अँधेरे में हम जागे

अपने मन की परती भू पर

शबनम आशा की बोती है

उसके हाथ का रूखा-सूखा-

भी हो जाता है काजू-सा

कम शब्दों में खुल जाती वह

ज्यों संस्कृति की हो मंजूषा

हाथ पिता का खाली हो तो

छिपी पोटली का मोती है

— अवनीश सिंह चौहान

## बाह्य सूत्र

* 'साहित्य समीर दस्तक' पत्रिका (भोपाल) का माँ पर केंद्रित विशेषांक (फरवरी 2014) के अतिथि सम्पादक के रूप में सम्पादकीय।
श्री श्री आनंदमूर्ति

**प्रभात रंजन सरकार** (Prabhat Ranjan Sarkar) (21 मई 1921 - 21 अक्टूबर 1990) एक आध्यात्मिक गुरु, आधुनिक लेखक, भारतीय दार्शनिक, सामाजिक विचारक, योगी, लेखक, पंथ-नेता, कवि, संगीतकार और भाषाविद थे। सरकार को उनके आध्यात्मिक नाम- **श्री श्री आनंदमूर्ति** (Shrii Shrii Ánandamúrti) से भी जाना जाता है। उनके शिष्य उन्हें 'बाबा' (Baba) ("पिता") भी कहते हैं। 1955 में सरकार ने एक आध्यात्मिक और सामाजिक संगठन आनंद मार्ग (आनंद का मार्ग) की स्थापना की, जो ध्यान और योग में शिक्षा प्रदान करता है। भारत के सातवें राष्ट्रपति ज्ञानी जैल सिंह ने सरकार के बारे में कहा है: "प्रभात रंजन सरकार भारत के महान आधुनिक दार्शनिकों में से एक थे।"

## कार्यक्षेत्र

प्रभात रंजन सरकार की साधना पद्धति को वैदिक और तांत्रिक दर्शन का व्यावहारिक संश्लेषण कहा गया है। उन्होंने भौतिकवाद और पूंजीवाद की निंदा की और उन्होंने माना कि ब्रह्मांड की रचना मैक्रोस्कोपिक कोनेशन के परिणामस्वरूप हुई— संपूर्ण ब्रह्मांड 'कॉस्मिक माइंड' के भीतर मौजूद है, जो स्वयं अपनी प्रकृति के बंधन के तहत आने वाली चेतना की पहली अभिव्यक्ति है। सरकार एक उर्वर लेखक थे और उन्होंने व्यापक स्तर पर सृजन किया। उनके द्वारा सृजित सिद्धांत— सामाजिक चक्र का सिद्धांत, प्रगतिशील उपयोग सिद्धांत, माइक्रोविटम सिद्धांत, नव-मानवतावाद का सिद्धांत आदि मानव के कल्याण का मार्ग प्रशस्त करते हैं।

## भक्तकोश में प्रकाशन

* विशुद्ध बुद्धि
* भक्ति का स्वरुप
* भक्ति भक्तस्य जीवनम्

## बाह्य सूत्र

* विकिपीडिया पर प्रभात रंजन सरकार
* आनंदमार्ग डॉट ऑर्ग
* आनंदमार्ग डॉट नेट
* माइक्रोविटा डॉट इंफो
रमाकांत

चर्चित साहित्यकार रमाकांत का जन्म 20 अक्टूबर 1964 को पूरे लाऊ, बरारा बुजुर्ग, जनपद रायबरेली (उ.प्र.) में हुआ। एम.ए., एम.फिल. एवं पत्रकारिता में पी.जी डिप्लोमा करने के बाद वे अध्यापन से जुड़ गये। 'वाक़िफ रायबरेलवी: जीवन और रचना', 'हिन्दी के सर्वश्रेष्ठ हाइकु', नृत्य में अवसाद', 'जमीन के लोग', 'सड़क पर गिलहरी' (कविता संग्रह), 'जो हुआ तुम पर हुआ हम पर हुआ', 'बाजार हँस रहा है' (नवगीत संग्रह) एवं 'रोशनी है मगर अंधेरा है' (ग़ज़ल संग्रह) आपकी अब तक प्रकाशित पुस्तकें हैं।

## कार्यक्षेत्र

मुल्ला दाऊद, महाप्राण निराला और दिनेश सिंह की बिरासत को समृद्ध करने वाले रमाकांत जी समकालीन रचनाकारों में महत्वपूर्ण स्थान रखते है। साहित्य की कई विधाओं में रचनारत रमाकांत जी अपनी गीतों में (अन्य विधाओं की तरह ही) धर्म, जाति, वर्ण, नस्ल, संप्रदाय आदि से परे आदमी और आदमीयत की बात करते हैं।

## भक्तकोश में प्रकाशन

* मैं अकेला ही भला
* ख़ुश अगर होना
* प्रेम की अगन लगी
रंजना गुप्ता

**रंजना गुप्ता** (जन्म 10 अप्रैल 1960 को बहराइच, उत्तर प्रदेश, भारत में) कविता, कहानी, नवगीत आदि विधाओं में सक्रिय हैं।

## कार्यक्षेत्र

वे एक अरसे से लखनऊ में रहकर लेखक के रूप में कार्य कर रही हैं। 'रजनीगन्धा', 'परिन्दे' (कविता संग्रह),'स्वयंसिद्धा' (कहानी संग्रह), 'रसभावाद्वैत' (शोध प्रबन्ध) आदि उनकी प्रकाशित कृतियाँ हैं।

## भक्तकोश में प्रकाशन

**शोधपरक लेख**

* युगल सरकार के रूप में राधा और कृष्ण
जीवन को उत्सव बना लो

तुम जहाँ हो, वहीं से यात्रा शुरू करनी पड़ेगी। अब तुम बैठे मूलाधार में और सहस्रार की कल्पना करोगे, तो सब झूठ हो जाएगा।

फिर इसमें दुखी होने का भी कारण नहीं, क्योंकि जो जहां है वहीं से यात्रा शुरू हो सकती है। इसमें चिंतित भी मत हो जाना कि अरे, दूसरे मुझसे आगे हैं, और मैं पीछे हूं! दूसरों से तुलना में भी मत पड़ना! नहीं तो और दुखी हो जाओगे। सदा अपनी स्‍थिति को समझो। और अपनी स्‍थिति के विपरीत स्‍थिति को पाने की आकांक्षा मत करो। अपनी स्‍थिति से राजी हो जाओ। तुमसे मैं कहना चाहता हूं। तुम अपनी नीरसता से राजी हो जाओ। तुम इससे बाहर निकलने की चेष्टा ही छोड़ो। तुम इसमें आसन जमाकर बैठ जाओ। तुम कहो- मैं नीरस हूं। तो मेरे भीतर फूल नहीं खिलेंगे, नहीं खिलेंगे, तो मेरे भीतर मरुस्थल होगा; मरुद्यान नहीं होगा, नहीं होगा।

मरुस्थल का भी अपना सौंदर्य है। मरुस्थल देखा है? मरुस्थल का भी अपना सन्नाटा है। मरुस्थल की भी फैली दूर-दूर तक अनंत सी‍माएं हैं- अपूर्व सौंदर्य को अपने में छिपाए है। मरुस्थल होने में कुछ बुराई नहीं। परमात्मा ने तुम्हारे भीतर अगर स्वयं को मरुस्थल होना चाहा है, बनाना चाहा है, तुम उसे स्वीकार कर लो। तुम्हें मेरी बात कठोर लगेगी, क्योंकि तुम चाहते हो कि जल्दी से गदगद हो जाओ। तुम चाहते हो कि कोई कुंजी दे दो, कोई सूत्र हाथ पकड़ा दो कि मैं भी रसपूर्ण हो जाऊं। लेकिन हो तुम विरस। तुम्हारी विरसता से रस की आकांक्षा पैदा होती है। आकांक्षा से द्वंद्व पैदा होता है। द्वंद्व से तुम और विरस हो जाओगे। तो मैं तुम्हें कुंजी दे रहा हूं। मैं तुमसे कह रहा हूं- तुम विरस हो, तो तुम विरस में डूब जाओ। तुम यही हो जाओ। तुम कहो- परमात्मा ने मुझे मरुस्थल बनाया तो मैं अहोभागी कि मुझे मरुस्थल की तरह चुना। तुम इसी में राजी हो जाओ। तुम भूलो गीत-गान। तुम भूलो गदगद होना। तुम छोड़ो ये सब बातें। तुम बिलकुल शुष्क ही रहो। तुम जरा चेष्टा मत करो, नहीं तो पाखंड होगा। ऊपर-ऊपर मुस्कुराओगे और भीतर-भीतर मरुस्थल होगा। ऊपर से फूल चिपका लोगे, भीतर से कांटे होंगे। तुम ऊपर से चिपकाना ही भूल जाओ। तुम तो जो भीतर हो, वही बाहर भी हो जाओ।

और तुमसे मैं कहता हूं- तब क्रांति घटेगी। अगर तुम अपने मरुस्थल होने से संतुष्ट हो जाओ, तो अचानक तुम पाओगे- मरुस्थल कहां खो गया, पता न चलेगा। अचानक तुम आंख खोलोगे और पाओगे कि हजार-हजार फूल खिले हैं। मरुस्थल तो खो गया, मरुद्यान हो गया!

संतोष मरुद्यान है। असंतोष मरुस्थल है। और तुम जब तक अपने मरुस्थल से असंतुष्ट रहोगे, मरुस्थल पैदा होता रहेगा। क्योंकि हर असंतोष नए मरुस्थल बनाता है।

तुम्हें मेरी बात समझ में आई? तुम जैसे हो, उससे अन्यथा होने की चेष्टा न करो। आंख में आंसू नहीं आते, क्या जरूरत है? सूखी हैं आंखें, सूखी भली। सूखी आंखों का भी मजा है। आंसू भरी आंखों का भी मजा है। और परमात्मा को सब तरह की आंखें चाहिए, क्योंकि परमात्मा वैविध्य में प्रकट होता है। तुम जैसे हो, बस वैसे ही संतुष्ट हो जाओ। और एक दिन तुम अचानक पाओगे कि सब बदल गया, सब रूपांतरित हो गया- जादू की तरह रूपांतरित हो गया!

आपने कहा- गदगद हो जाओ, रसविभोर हो जाओ, तल्लीन हो जाओ और जीवन को उत्सव ही उत्सव बना लो।

— ओशो
चरण पखार गहूँ मैं

मेरी कोशिश सूखी नदिया में-

बन नीर बहूँ मैं

बह पाऊँ उन राहों पर भी

जिनमें कंटक बिखरे

तोड़ सकूँ चट्टानों को भी

गड़ी हुई जो गहरे

रत्न, जवाहिर मुझसे जन्में

इतना गहन बनू मैं

थके हुए को, हर प्यासे को

चलकर जीवन-जल दूँ

दबे और कुचले पौधों को

हरा-भरा नव-दल दूँ

हर विपदा में, हर चिन्ता में

सबके साथ दहूँ मैं

नाव चले तो मुझ पर ऐसी

दोनों तीर मिलाए

जहाँ-जहाँ पर रेत अड़ी है

मेरी धार बहाए

ऊसर-बंजर तक जा-जाकर

चरण पखार गहूँ मैं
Codes

Codes can be found on various sites. One way is on the *The Money Game 2 Discord* (link needed). Another way is to get it from the *Google Docs* (link needed), and one final way is to get it from this page. If it says that the "Bank" is the creator of the code it just means that the game added the code, or somebody added the code but they chose to stay anonymous.

## Codes

Codes are listed on this site include

 WIKIRELEASED

If you find any new codes, please put them here. Make sure they get verified first! Put unverified codes in the comments below. Also, if you want a new code then also put it in the comments below, and make sure to put the reward too!!!